Finale Kupa evropskih šampiona 1958.
Finale Kupa evropskih šampiona 1958. odigrano je na Heyselu u Bruxellesu 28. maja 1958, a susreli su se španski Real Madrid i italijanski Milan. Real je pobijedio rezultatom 3-2. Ovo je bilo prvo finale u kojem je pobjednik odlučen u produžecima. Real Madrid započeo je takmičenje utakmicama protiv belgijskog Royala. Sa dvije pobjede Real Madrid se kvalificirao u četvrtfinale. U četvrtfinalu Real Madrid se susreo sa još jednom španskom ekipom Sevillom. Ovo je bilo prvi put u historiji Kupa šampiona da su se susrele dvije ekipe iz iste države. Real Madrid u prvoj utakmici pobjeđuje Sevillu rezultatom 8-0 te se ubraja u jednu od pobjeda sa najvećom gol-razlikom u cjelokupnoj historiji Kupa šampiona. U Andaluziji utakmica je završena neriješeno 2-2. U polufinalu Real Madrid se susreo sa mađarskim Vasasom. Pobjeda 4-0 i poraz 0-2 bili su dovoljni Realu za plasman u finale. Milan je svoj put do finala započeo u kvalifikacijama. U dvije utakmice protiv Rapida iz Beča Milan je morao igrati i treću utakmicu playoff-a. U prvoj utakmici Milan je pobijedio 4-1 dok je u Beču izgubio 2-5. U playoffu koji se igrao u Zürichu Milan je pobijedio 4-2 te se plasirao u Kup evropskih šampiona. U prvom krugu Milan je sa dvije pobjede protiv Rangersa plasirao se u četvrtfinale. Protivnik u četvrtfinalu je bila Borussia Dortmund. Neriješen rezultat na Rote Erdeu 1-1, te pobjeda na San Siru 4-1 odvela su Milan u polufinale. Manchester United je u prvoj utakmici polufinala pobijedio Milan 2-1. U uzvratnoj utakmici Milan je pobijedio 4-0.